rejauldu/bengali-wikipedia huggingface dataset:
নেদারল্যান্ডসে নারীবাদ উনিশ শতকের প্রথম তরঙ্গের নারীবাদ আন্দোলনের অংশ হিসেবে শুরু হয়েছিল। পরবর্তীতে, নেদারল্যান্ডসের দ্বিতীয় তরঙ্গের নারীবাদের সংগ্রাম অন্যান্য পশ্চিমা দেশে নারী অধিকার আন্দোলনের উন্নয়নের প্রতিফলন ঘটায়। নেদারল্যান্ডসের নারীরা এখনও নারী হিসেবে তাদের মুখোমুখি হওয়া অবশিষ্ট ভারসাম্যহীনতা ও অন্যায়ের উন্নতি কীভাবে করা যায় সে সম্পর্কে খোলামেলা আলোচনা করে।  ইতিহাস   রেনেসাঁ ও আলোকিতকরণ  নেদারল্যান্ডস নামে পরিচিত সাত সংযুক্ত  প্রদেশের প্রজাতন্ত্র ডাচ স্বাধীনতা যুদ্ধের মাধ্যমে তৈরি হয়েছিল, যা ১৫৬৮ সালে শুরু হয়েছিল ও ওয়েস্টফালিয়া চুক্তির মাধ্যমে শেষ হয়েছিল। চুক্তিতে প্রবেশের অধিকার ও তাদের নিজস্ব যৌতুক নিয়ন্ত্রণের অধিকার সহ মহিলাদের সীমিত সংখ্যক অধিকার ছিল। যদিও তারা এখনও আইনত পুরুষদের অধীনস্থ ছিল, বিধবা যেমন ভলকক্সকেন ডিরিক্স, একজন এন্টওয়ার্প প্রকাশক ও হারলেম শুড়ী আলেটা হ্যানেম্যানস তাদের স্বামীর ব্যবসা চালিয়ে যাওয়ার অনুমতি পেয়েছিল। মেয়েদের শিক্ষার কোনো অধিকার ছিল না এবং বিধবা হওয়ার আগে নারীদের সম্পত্তির মালিক হতে বা সরকারে অংশগ্রহণের অনুমতি ছিল না।   প্রাথমিক মধ্য-উনিশ শতক  নেদারল্যান্ডে শিল্পায়ন নারী ও পুরুষ উভয়ের জন্য চাকরি নিয়ে এসেছে। শ্রমিক ইউনিয়নগুলি উনিশ শতকের মাঝামাঝি থেকে সংগঠিত হতে শুরু করে। ১৮৪১ সালে, আন্না বারবারা ভ্যান মিরটেন-শিলপরোর্ট নেদারল্যান্ডসের প্রথম মহিলা সংস্থা হালপবেটুন আন এরলিজকে এন ভ্লিজটিজ আরমোয়েড প্রতিষ্ঠা করেন। মধ্যবিত্ত নারীরা প্রথমে নার্সিংয়ে বেতনের চাকরি খুঁজে পেতে শুরু করে। ১৮৬০ সালে নেদারল্যান্ডসে প্রথম ডিপার্টমেন্টাল স্টোর খোলা হয় এবং নারীরা খুচরা কেরানি হিসাবে কাজ খুঁজে পেতে শুরু করে। কিন্ডারগার্টেনগুলি, যা জার্মানিতে অগ্রগামী ছিল যা নেদারল্যান্ডসে দ্রুত ছড়িয়ে পড়ে এবং তাদের কর্মীদের জন্য প্রশিক্ষিত যুবতী নারীদের একটি কর্মীবাহিনী প্রয়োজন। অল্পবয়সী নারীদেরকে প্রাথমিক বিদ্যালয়ে শিক্ষাদানের লক্ষ্যে প্রশিক্ষণ দেওয়ার জন্য ১৮৬৭ সালে মেয়েদের জন্য মাধ্যমিক বিদ্যালয় প্রতিষ্ঠিত হয়। একাডেমিক প্রতিশ্রুতি সহ যুবতী মহিলারা একটি সর্ব-পুরুষ মাধ্যমিক বিদ্যালয়ে ভর্তি হওয়ার অধিকারের জন্য আবেদন করতে পেরেছিল। ১৮৭১ সাল পর্যন্ত বিশ্ববিদ্যালয়গুলি নারীদের জন্য বন্ধ ছিল, যখন আলেটা জ্যাকবস মেডিসিন অধ্যয়নের জন্য ভর্তি হন। তিনি ইউরোপের প্রথম আধুনিক নারী চিকিৎসক হিসেবে স্নাতক হন। জ্যাকবস নেদারল্যান্ডসে মহিলাদের ভোটাধিকার আন্দোলনেও বিশিষ্ট হয়ে ওঠেন। তিনি ১৮৮২ সালে আমস্টারডামে প্রথম নারীদের জন্মনিয়ন্ত্রণ সদন খোলেন। তথ্যসূত্র   বিষয়শ্রেণী:নেদারল্যান্ডসে নারীবাদ বিষয়শ্রেণী:দেশ অনুযায়ী নারীবাদ
থাম্ব|টিটি পিস্তল ৮+১ শট ৭.৬২ × ২৫ মিমি টোকারেভ পিস্তল থাম্ব|ব্রাউনিং হাই-পাওয়ার ১৩+১ শট ৯×১৯ মিমি প্যারাবেলাম পিস্তল আধা-স্বয়ংক্রিয় পিস্তল হল এক ধরনের পুনরাবৃত্তিকারী একক-চেম্বার হাতবন্দুক (পিস্তল) যা স্বয়ংক্রিয়ভাবে পরবর্তী কার্তুজটিকে চেম্বারে (সেলফ-লোডিং) ঢোকানোর জন্য তার ক্রিয়াকে চক্রাকারে চালায়, কিন্তু প্রকৃতপক্ষে নিম্নলিখিত শটটি ডিসচার্জ করার জন্য ট্রিগারের ম্যানুয়াল অ্যাকচুয়েশন প্রয়োজন। ফলস্বরূপ, প্রতিবার ট্রিগার টানলে মাত্র এক রাউন্ড গোলাবারুদ গুলি বের হয়, কারণ পিস্তলের ট্রিগার ফায়ারিং পিন/স্ট্রাইকার থেকে ট্রিগার মেকানিজমকে সংযোগ বিচ্ছিন্ন করে দেয় যতক্ষণ না ট্রিগার রিলিজ হয় এবং রিসেট হয়।  আধা-স্বয়ংক্রিয় পিস্তল-এর প্রতিশব্দ হিসেবে ব্যবহৃত অতিরিক্ত শব্দগুলি হল স্ব-লোডিং পিস্তল, অটোপিস্তল, অটোলোডিং পিস্তল এবং স্বয়ংক্রিয় পিস্তল    আরো দেখুন    হামলার অস্ত্র  আধা-স্বয়ংক্রিয় পিস্তলের তালিকা  ব্যক্তিগত প্রতিরক্ষা অস্ত্র  আধা স্বয়ংক্রিয় রাইফেল  আধা স্বয়ংক্রিয় শটগান   তথ্যসূত্র    বহিঃসংযোগ    ব্যালিস্টিক বাই ইঞ্চি ব্যারেলের দৈর্ঘ্য এবং হ্যান্ডগানের বুলেটের বেগের মধ্যে সম্পর্ক দেখায়।  M1911.org – যখন একটি হ্যান্ডগান গুলি করা হয় তখন কি হয়    বিষয়শ্রেণী:হাতবন্দুক বিষয়শ্রেণী:আগ্নেয়াস্ত্রের পরিভাষা
আমাদের ব্যবহারকারী নামের নীতি অনুসরণ করে এমন একটি নাম পছন্দ করে নিজেই নতুন একটি অ্যাকাউন্ট তৈরি করতে আমরা আপনাকে উৎসাহিত করছি। অন্যথায়, আপনি যদি বর্তমান অ্যাকাউন্ট থেকে সম্পাদনা করে থাকেন এবং আপনার বর্তমান সম্পাদনাগুলো নতুন একটি নামে রাখতে চান তাহলে আপনি ব্যবহারকারী নাম পরিবর্তনের আবেদন করতে পারেন। এভাবে:  {{safesubst:#switch:|ব্যবহারকারী আলাপ=নিচে|আপনার ব্যবহারকারী আলাপ পাতায়}}   যোগ করুন। আপনাকে সম্পাদনা করা থেকে বাধা দান করা সত্ত্বেও আপনি এই কাজটি করতে পারবেন, যেহেতু আপনি সাধারণত এখনও আপনার নিজের ব্যবহারকারী আলাপ পাতা সম্পাদনা করতে পারেন। যদি না করতে পারেন তবে আপনি বাধাদানকারী প্রশাসকের আলাপ পাতায় অবস্থিত ইমেইল করুন বোতামে ক্লিক করে তাঁর সাথে যোগাযোগ করতে পারেন। কোন প্রশাসকের সিদ্ধান্তে, আবেদন করার জন্য ২৪ ঘণ্টার জন্য আপনার বাধাদান তুলে নেয়া হতে পারে। খেয়াল করুন যে আপনি শুধুমাত্র সেই নামের জন্য আবেদন করতে পারেন যা ইতিমধ্যে ব্যবহৃত হয়নি। তাই এখানে ইতিমধ্যে ব্যবহৃত নামের তালিকা দেখুন। অ্যাকাউন্টটি স্বীকৃতি সাপেক্ষে তৈরি হবে, কিন্তু ব্যবহারকারী নাম পরিবর্তনের আবেদন করার পূর্বে আপনি নতুন অ্যাকাউন্টটি তৈরি করার চেষ্টা করবেন না। আরও তথ্যের জন্য উইকিপিডিয়া:ব্যবহারকারী নাম পরিবর্তনের আবেদন দেখুন।  আপনি যদি মনে করেন ভুলবশত আপনাকে বাধাদান করা হয়েছে, তাহলে এই সতর্কীকরণ বিজ্ঞপ্তির নিচে  যোগ করে  আপনি বাধাদানের বিরুদ্ধে আপীল করতে পারেন।। তবে এর পূর্বে আপনার আমাদের বাধাদানের বিরুদ্ধে আপীলের নির্দেশিকা পড়ে দেখা উচিত।
যাদুকাটা নদী বা যদুকাটা নদী বা জাদুকাটা-রক্তি নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক যাদুকাটা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭২।  অন্যান্য তথ্য যাদুকাটা নদীর গভীরতা ৮ মিটার এবং অববাহিকার আয়তন ১২৫ বর্গকিলোমিটার। এই নদীতে সারা বছরই পানিপ্রবাহ থাকে। তবে সাধারণত স্বল্প বন্যায় নদীর দুকুল প্লাবিত হয়। দেশের খনি শিল্পে নদী ব্যাপক অবদান রয়েছে।  উৎপত্তি ও প্রবাহ যাদুকাটা নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার বিশ্বম্ভরপুরে বাংলাদেশে প্রবেশ করেছে। পরে তাহিরপুরের মধ্যে নদীটি প্রবেশ করে ঈষৎ দক্ষিণ-পূর্বমুখী হয়ে একেবেকে পুনরায় বিশ্বম্ভরপুরে প্রবেশ করেছে। বিশ্বম্ভরপুর থেকে দক্ষিণ দিকে প্রবাহিত হয়ে জামালগঞ্জ উপজেলা শহরের নিকট নয়া সুরমা নদীর সাথে মিলিত হয়েছে। এই নদীর তীরে অবস্থিত আনোয়ারপুর ও দুর্লভপুর নদীবন্দর।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৪০-১৪১।   চিত্রসংগ্রহ    আরও দেখুন  শিমুল বাগান বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:এশিয়ার আন্তর্জাতিক নদী বিষয়শ্রেণী:মেঘালয়ের নদী বিষয়শ্রেণী:ভারতের নদী বিষয়শ্রেণী:সুনামগঞ্জ জেলার নদী বিষয়শ্রেণী:সিলেট বিভাগের নদী
মোহাম্মদ ইউসুফ বলতে বোঝাতে পারে:   মোহাম্মদ ইউসুফ, পাকিস্তানের সাবেক আন্তর্জাতিক ক্রিকেট তারকা।  মোহাম্মদ ইউসুফ (রাজনীতিবিদ), বাংলাদেশের রাজনীতিবিদ।  মোহাম্মদ ইউসুফ (জেনারেল), বাংলাদেশ সেনাবাহিনীর একজন মেজর জেনারেল।   আরও দেখুন    মোহাম্মদ ইউসুফ আলী, বাংলাদেশের রাজনীতিবিদ।  মোহাম্মদ ইউসুফ আবু আল-ফারাহ তারতুসী, মুসলিম দরবেশ।   মোহাম্মদ ইউসুফ হোসেন হুমায়ুন, বাংলাদেশের রাজনীতিবিদ।  মোহাম্মদ ইউসুফ আলী মোল্লা, বাংলাদেশি শিক্ষাবিদ।  মুহাম্মদ ইউসুফ বিন্নুরী, পাকিস্তানের দেওবন্দি ইসলামি পন্ডিত।  মুহাম্মদ ইউসুফ সরফ, পাকিস্তানি বিচারক।  মুহাম্মদ ইউসুফ কান্ধলভি, ভারতীয় পণ্ডিত।  মুহাম্মদ ইউসুফ লুধিয়ানভি, ইসলামি পন্ডিত ও রাজনীতিবিদ।
ধীরেন্দ্রনাথ লায়েক হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় ছাতনা বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
ফাতিহ হল উসমানীয় সম্রাট দ্বিতীয় মুহাম্মদের জীবনীভিত্তিক ২০১৩ সালের একটি ঐতিহাসিক টেলিভিশন ধারাবাহিক নাটক। ধারাবাহিতটি চ্যানেল ডিতে সম্প্রচারিত হয় এবং মাত্র পাঁচ পর্বে সিরিজটির সমাপ্তি ঘটে।    চরিত্র  অভিনেতা/অভিনেত্রী চরিত্র Mehmet Akif Alakurt  Mehmed the Conqueror |- | গামযে ওযচেলিক || চিচেক হাতুন Seda Akman  Gülbahar Hatun  |-  | Dağhan Külegeç || Turhan Bey|- | Hande Soral || Gevherhan Hatun  Birkan Sokullu  Şehzade Mustafa  |- | Salih Bademci || Bayezid II                                                                                                                 ফুরকান শেনতুর্ক  সুলতান জেম |- | Müjde Uzman || Dilyar'''  তথ্যসূত্র  আরও দেখুন ইয়েমিন(টিভি ধারাবাহিক)  বিষয়শ্রেণী:উসমানীয় সাম্রাজ্য সম্পর্কে টেলিভিশন ধারাবাহিক বিষয়শ্রেণী:তুর্কি নাট্য টেলিভিশন ধারাবাহিক বিষয়শ্রেণী:ইসলাম সম্পর্কিত টেলিভিশন ধারাবাহিক
thumb|প্রণব মুখার্জি থেকে পদক গ্রহণ করছে শিব থাপা শিব থাপা (অসমীয়া: শিৱ থাপা) (জন্ম: ৮ই ডিসেম্বর, ১৯৯৩) একজন ভারতীয় মুষ্টিযোদ্ধা। তিনি আসামের গুয়াহাটির বাসিন্দা এবং পুণের আর্মি স্পোর্টস ইনস্টিটিউট থেকে প্রশিক্ষণ-প্রাপ্ত। অলিম্পিক গোল্ড কোয়েস্ট নামে একটি অলাভজনক সংস্থা তাকে স্পনসর করে। শিব থাপা ২০১২ লন্ডন অলিম্পিকে কোয়ালিফাই করেছেন।'Shiva Thapa, Sumit Sangwan bag gold medals at Asian Olympic Qualifiers. The Times of India. 12 April 2012. Retrieved 22 April 2012 তিনি অলিম্পিকে কোয়ালিফাই করা ভারতের কনিষ্ঠতম বক্সার।   তথ্যসূত্র    বহিঃসংযোগ   Shiva Thapa at Olympic Gold Quest  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় মুষ্টিযোদ্ধা বিষয়শ্রেণী:ফ্লাইওয়েট মুষ্টিযোদ্ধা বিষয়শ্রেণী:আসামের খেলোয়াড় বিষয়শ্রেণী:২০১০-এ গ্রীষ্মকালীন ইউথ অলিম্পিকস মুষ্টিযোদ্ধা বিষয়শ্রেণী:ভারতীয় গোর্খা বিষয়শ্রেণী:ভারতীয় পুরুষ মুষ্টিযোদ্ধা বিষয়শ্রেণী:গুয়াহাটির ক্রীড়াবিদ বিষয়শ্রেণী:কমনওয়েলথ গেমসে ভারতের প্রতিযোগী বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:অর্জুন পুরস্কার প্রাপক
শেখ কামাল আন্তর্জাতিক ক্লাব কাপ হল বাংলাদেশে অনুষ্ঠিত একটি আন্তর্জাতিক ফুটবল প্রতিযোগিতা। এই প্রতিযোগিতার প্রথম আসর অনুষ্ঠিত হয় ২০১৫ সালে। এই প্রতিযোগিতায় ৮টি ক্লাব অংশ নিয়ে থাকে।   ইতিহাস  বাংলাদেশ ফুটবল ফেডারেশনের সহযোগিতায় এবং চট্টগ্রাম আবাহনী আয়োজিত আন্তর্জাতিক ক্লাব ফুটবল টুর্নামেন্ট। এটি অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত হয়।  টুর্নামেন্টের সারাংশ বছরফাইনালসেমি-ফাইনালচ্যাম্পিয়নস্কোররানারআপসেমি ফাইনালে হারা দল২০১৫বিস্তারিত  চট্টগ্রাম আবাহনী৩–১  ইস্টবেঙ্গল দে স্পিন গর বাজান ও  ঢাকা মোহামেডান২০১৭বিস্তারিত টি.সি. স্পোর্টস ক্লাব২(৪)-২(২) |এফসি পোচন | মানাং মারসায়াংদি ক্লাব ও  চট্টগ্রাম আবাহনী |- |২০১৯বিস্তারিত | তেরেঙ্গানু এফসি |২–১'''  চট্টগ্রাম আবাহনী মোহনবাগান ও  গোকুলাম কেরালা   তথ্যসূত্র   বিষয়শ্রেণী:বাংলাদেশের ফুটবল প্রতিযোগিতা বিষয়শ্রেণী:আন্তর্জাতিক ফুটবল প্রতিযোগিতা বিষয়শ্রেণী:বাংলাদেশের ফুটবল কাপ প্রতিযোগিতা বিষয়শ্রেণী:শেখ পরিবার
জেড চিনোওয়েথ (জন্ম ২১ আগস্ট, ১৯৯৮) একজন মার্কিন অভিনেত্রী এবং নৃত্য শিল্পী, তিনি ২০১৪ সালে মুক্তিপ্রাপ্ত  মহাকাব্যোচিত ঐতিহাসিক কল্পনাপ্রবণ এবং যুদ্ধের, জনপ্রিয় মার্কিন চলচ্চিত্র ৩০০: দ্য রাইজ অব এন এম্পায়ার এ  আর্টেমিশিয়া ভূমিকায় এবং ২০১৬ সালে মুক্তিপ্রাপ্ত অতিমানবীয় কাল্পনিক চরিত্রের জনপ্রিয় মার্কিন চলচ্চিত্র ব্যাটম্যান ভার্সেস সুপারম্যান: ডাউন অব জাস্টিস এ কারম্যান ভূমিকায় অভিনয় করার জন্য সবার নিকট পরিচিতি পেয়ে যান।   জীবনী চিনোওয়েথের জন্ম মার্কিন যুক্তরাষ্ট্রের ইউটা রাজ্যের পার্ক সিটি নামক শহরে।  ২০১২ সালে, তিনি প্রথম হাস্যরস এবং সঙ্গীতধর্মী মার্কিন ওয়েব ধারাবাহিক "ডক্টর ফেবিউলাস" এ একজন স্ট্রিট ড্যান্সার হিসেবে হাজির হন। তার অভিনয় জীবনে আত্বপ্রকাশকারী চলচ্চিত্রটি ছিল ২০১৪ সালে মুক্তিপ্রাপ্ত মহাকাব্যোচিত ঐতিহাসিক কল্পনাপ্রবণ এবং যুদ্ধের, জনপ্রিয় মার্কিন চলচ্চিত্র ৩০০: দ্য রাইজ অব এন এম্পায়ার, চলচ্চিত্রটিতে তিনি অার্টেমিশিয়া ভূমিকায় অভিনয় করেন।   চলচ্চিত্র সমূহ চলচ্চিত্র সালশিরোনামভূমিকামন্তব্য২০১৪৩০০: দ্য রাইজ অব এন এম্পায়ার১৩ বছর বয়সী  আর্টেমিশিয়া২০১৫জান্ট আসজ্যাক্স২০১৬ব্যাটম্যান ভার্সেস সুপারম্যান: ডাউন অব জাস্টিসকারম্যান২০১৬গার্লস জাস্ট ওয়ানা হেভ ফাইটজেইন২০১৭৭ সেকেন্ডসওলিভিয়া২০১৭স্টেপ আপ ৬এউেসএ ফ্যানটম ড্যান্সার  ছোট পর্দায় সালশিরোনামভূমিকামন্তব্য২০১২ডক্টর.ফেবিউলাসস্ট্রিট ড্যান্সার২০১৫দ্য লাস্ট শিপ||ক্যথলিন নোলান|| |- |২০১৫||নাগ্ন মেয়ে||পরন স্টার|| |- |২০১৭||স্টেপ আপ: হাই ওয়াটার''ওডালি  তথ্যসূত্র  বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী নৃত্যশিল্পী বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন অভিনেত্রী বিষয়শ্রেণী:২১শ শতাব্দীর মার্কিন নারী
থাম্ব|ইলিনয়ের অ্যাটর্নি জেনারেলের সিল সারা বিশ্বে অ্যাটর্নি জেনারেল পদের কাজ হচ্ছে সেই দেশের সরকারের রাজনৈতিক এবং প্রশাসনিক সিদ্ধান্ত সমূহ বাস্তবায়ন করা।  বাংলাদেশের সংবিধান মোতাবেক অ্যাটর্নি জেনারেল সাংবিধানিক পদ নয়। এটি একটি সংবিধিবদ্ধ পদ। সাংবিধানিক পদ হচ্ছে সে সকল পদ, যেগুলোর মেয়াদ সংবিধান দ্বারা সংরক্ষিত, সংবিধান দ্বারা রক্ষিত। বাংলাদেশের সংবিধান অনুযায়ী অ্যাটর্নি জেনারেলের মেয়াদ নির্দিষ্ট করা নেই। বাংলাদেশের সংবিধানের ৬৪(১) অনুচ্ছেদ অনুসারে রাষ্ট্রপতি কর্তৃক সুপ্রীম কোর্টের বিচারক হওয়ার যোগ্যতাসম্পন্ন কোন ব্যক্তি এটর্নি জেনারেল হিসেবে নিযুক্ত হন। সংবিধানের ১০৬ অনুচ্ছেদ অনুসারে এটর্নি জেনারেল রাষ্ট্রপতি কর্তৃক উত্থাপিত যেকোনো রেফারেন্সের ক্ষেত্রে তাঁর নিজস্ব মত প্রকাশ করার জন্য ক্ষমতাপ্রাপ্ত। অনুচ্ছেদ ৬৪(৪) অনুসারে রাষ্ট্রপতির সন্তোষানুযায়ী সময়সীমা পর্যন্ত অ্যাটর্নি জেনারেল স্বীয় পদে বহাল থাকবেন এবং রাষ্ট্রপতি কর্তৃক নির্ধারিত পারিশ্রমিক লাভ করবেন। কিছু কিছু আইন বিশেষজ্ঞের মতে অ্যাটর্নি জেনারেল পদটা হচ্ছে একটি রাজনৈতিক পদ।  অ্যাটর্নি জেনারেল সরকারকে সংবিধান, সাধারণ আইন, আন্তর্জাতিক চুক্তি এবং অন্যান্য গুরুত্বপূর্ণ বিষয়ে আইনগত পরামর্শ দেন। সরকারের পক্ষে আদালতে উপস্থিত থাকেন। বলা যায় অ্যাটর্নি জেনারেল হলো সরকারের আইনগত পরামর্শক। নাগরিকদের জানা ভাল; মুহাম্মদ হাবিবুর রহমান; পৃষ্ঠা নম্বর: ৭৪; দ্বিতীয় মুদ্রণ: ফেব্রুয়ারি ২০১৫; প্রথমা প্রকাশন   আরও দেখুন    বাংলাদেশের সংবিধান  বাংলাদেশের অ্যাটর্নি জেনারেল  আবু মোহাম্মদ আমিন উদ্দিন   তথ্যসূত্র   বিষয়শ্রেণী:সরকার
ডান|থাম্ব|220px|বাচ্চার সাথে একটি মা উল্লুক উল্লুক হলো গিবন (হাইলোবাটিডি) পরিবারের দুইটি প্রজাতির প্রাণীর সাধারণ নাম।   পরিচিতি  উল্লুক গিবন জাতের প্রাইমেটদের মধ্যে আকারে দ্বিতীয় বৃহত্তম। বৃহত্তমটি সিয়ামাং। এদের দৈর্ঘ্য প্রায় ৬০ হতে ৯০ সেন্টিমিটার, এবং ওজন ৬ হতে ৯ কেজি। পুরুষ উল্লুক আর মেয়ে উল্লুক আকারে প্রায় একই সমান হলেও এদের গাত্রবর্ণের মধ্যে বেশ পার্থক্য রয়েছে। পুরুষদের গায়ের রং কালো কিন্তু দর্শনীয় সাদা ভ্রু রয়েছে। অন্যদিকে মেয়ে উল্লুকের সারা গায়ে আছে ধূসর-বাদামী লোম। গলা ও ঘাড়ের কাছে লোমগুলো আরো বেশি কালো। এছাড়া মেয়ে উল্লুকের চোখ ও মুখের চারপাশে গোল হয়ে সাদা লোমে আবৃত থাকে যা অনেকটা মুখোশের মতো দেখায়।  প্রায় ছয়/সাত মাসের গর্ভাবস্থা শেষে শিশু উল্লুকের জন্ম হয়। জন্মের সময় এদের গায়ে ঘোলাটে সাদা লোম থাকে। ছয় মাস পর তা লিঙ্গ অনুসারে কালো বা বাদামি ধূসর রং ধারণ করে। জন্মের ৮ থেকে ৯ বছর পর একটি উল্লুক প্রাপ্তবয়স্ক হয়। উল্লুকের আয়ুষ্কাল ২৫ বছর।   ষরদষঊল  উল্লুকরা মূলত বিভিন্ন ধরনের ফল ও ডুমুর খায়। তবে পতঙ্গ, ফুল, কচি পাতা ইত্যাদিও খায়।"সাতছড়ি জাতীয় উদ্যানের উল্লুক সংরক্ষণ সাইনবোর্ড" (শ্রীমঙ্গল), বাংলাদেশ বন্যপ্রাণী ট্রাস্ট। পরিদর্শনের তারিখ: ফেব্রুয়ারি ২৭, ২০১১ খ্রিস্টাব্দ।   জীবনযাপন  উল্লুক সাধারণত সামাজিক হয়ে থাকে এবং পরিবারবদ্ধভাবে বসবাস করে। একটি পরিবারে মা ও বাবা উল্লুকসহ তিন-চারটি বা এর বেশিও উল্লুক থাকতে পারে। এরা উঁচু গাছের মাথায় থাকতে পছন্দ করে। লম্বা হাত ও পায়ের সাহায্যে এরা এক গাছ থেকে আরেক গাছে যাওয়া-আসা করে। উচ্চস্বরে শব্দ করে এরা নিজেদের এলাকা থেকে অন্য উল্লুকদের সরিয়ে রাখে এবং পরিবারের সদস্যদের অবস্থান নির্ধারণ করে। উল্লুক পরিবারগুলো তাদের এলাকা ও এর সীমানা রক্ষা করে চলে এবং প্রায়ই উল্লুক পরিবারগুলোর মধ্যে সীমানা ও খাদ্যের উৎসের অধিকার নিয়ে বিরোধ ও ঝগড়া হয়।Territoriality and monogamy in hoolock gibbons   আবাসভূমি  বাংলাদেশের উত্তর-পূর্ব (বৃহত্তর সিলেট]]) ও দক্ষিণ-পূর্ব (চট্টগ্রাম ও পার্বত্য চট্টগ্রাম) এলাকার বন ছাড়াও ভারত (উত্তর-পূর্বাংশ), মিয়ানমার (পশ্চিমাংশ) এবং চীনেও (দক্ষিণাংশে) উল্লুক দেখা যায়। তবে অধুনা বাংলাদেশের সিলেটের একমাত্র মৌলভীবাজার জেলার কমলগঞ্জ উপজেলার লাউয়াছড়ার বনেই রয়েছে বিপন্ন প্রজাতির উল্লুক (Hoolock Gibbon)। বর্তমানে পৃথিবীজুড়ে এ উল্লুক বিলুপ্তির দ্বারপ্রান্তে পৌঁছে গেছে। লাউয়াছড়ার বনেও এদের সংখ্যা আশঙ্কাজনক হারে কমছে। দুই দশক আগে (প্রেক্ষিত ২০০৬) এই বনে কয়েক হাজার উল্লুক দেখা যেত। কিন্তু ২০০৬ খ্রিষ্টাব্দে সে সংখ্যা কমতে কমতে একশোর নিচে এসে ঠেকেছে। নির্বিচারে বন ধ্বংসের ফলে উল্লুকের বাসস্থান ও খাদ্য সংকট সৃষ্টিই এদের সংখ্যা হ্রাসের প্রধানতম কারণ। লাউয়াছড়ার বনে বর্তমানে (২০০৬) মাত্র ৪৯টি উল্লুক অবশিষ্ট আছে। নিকটবতী ছাউতলি ও কালাছড়ার বন মিলিয়ে এ সংখ্যা ৬০-এর মতো। লাউয়াছড়া ও এর আশপাশের বনে মোট ১৬টি উল্লুক পরিবার রয়েছে (প্রেক্ষিত ২০০৬)। ভোরবেলা লাউয়াছড়ার বনে গেলে অনেক সময় উল্লুকের দেখা পাওয়া যায়। এই বনে উল্লুকের প্রিয় খাদ্য চাপালিশ ফল।বাংলাদেশের বিপন্ন উল্লুক (The Endangered Hoolock Gibbon of Bangladesh), দৈনিক ডেইলি স্টার, ৩ জুলাই ২০০৬ খ্রিস্টাব্দ।   শ্রেণিবিভাগ  গত কয়েক বছরে বিভিন্ন সময়ে উল্লুকের প্রজাতিতে অনেক পরিবর্তন হয়েছে।   তথ্যসূত্র   আর বরইষঊচঅনয়তস  বিষয়শ্রেণী:নরবানর বিষয়শ্রেণী:স্তন্যপায়ী প্রাণী বিষয়শ্রেণী:এশিয়ার প্রাইমেট বিষয়শ্রেণী:এশিয়ার প্রাণিকুল
ফাস্টলেন একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।https://prowrestling.net/site/2021/03/21/wwe-fastlane-results-powells-live-review-of-roman-reigns-vs-daniel-bryan-for-the-wwe-universal-championship-with-edge-as-special-enforcer-drew-mcintyre-vs-sheamus-in-a-no-holds-barred-match-big/ এটি ফাস্টলেন কালানুক্রমিকের অধীনে প্রচারিত ষষ্ঠ অনুষ্ঠান ছিল। এই অনুষ্ঠানটি ২০২১ সালের ২১শে মার্চ তারিখে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে রোমান রেইন্স ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে ড্যানিয়েল ব্রায়ানকে পরাজিত করেছে। অন্যান্য শীর্ষস্থানীয় ম্যাচে, ড্রু ম্যাকইন্টায়ার নো হোল্ড বারড ম্যাচে শেইমাসকে এবং একক ম্যাচে সেথ রলিন্স শিনসুকে নাকামুরাকে পিনফলের মাধ্যমে পরাজিত করেছে। প্রায় ৩ মাস পর এই অনুষ্ঠানে উপস্থিত হওয়ার মাধ্যমে দ্য ফিন্ড ডাব্লিউডাব্লিউইতে প্রত্যাবর্তন করেছেন।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মার্চ মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।https://www.pwtorch.com/artman2/publish/WWE_News_3/article_82165.shtml  ২০২১ সালের এই অনুষ্ঠানটি ফাস্টলেন কালানুক্রমিকের ষষ্ঠ অনুষ্ঠান ছিল, যা ২১শে মার্চ তারিখে মার্কিন যুক্তরাষ্ট্রের ফ্লোরিডার সেন্ট পিটার্সবার্গের ট্রপিকানা ফিল্ডে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  ফলাফল  টীকা  তথ্যসূত্র  বহিঃসংযোগ     ২০২১ ফাস্টলেন ফাস্টলেন বিষয়শ্রেণী:মার্চ ২০২১-এ মার্কিন যুক্তরাষ্ট্রে ঘটনা বিষয়শ্রেণী:২০২১-এ ফ্লোরিডা বিষয়শ্রেণী:ফ্লোরিডায় ঘটনা বিষয়শ্রেণী:সেন্ট পিটার্সবার্গ (ফ্লোরিডা)-এ পেশাদার কুস্তি
থাম্ব|290x290পিক্সেল|চতুস্তলক থাম্ব|সুষম চতুস্তলকের ত্রিমাত্রিক মডেল চতুস্তলক হলো চারটি ত্রিভুজাকার তল, ছয়টি বাহু এবং চারটি শীর্ষবিন্দু  বিশিষ্ট একটি বহুতলক বা ঘনবস্তু যার প্রতি শীর্ষে তিনটি করে ত্রিভুজাকার তল মিলিত হয়। সকল সাধারণ উত্তল বহুতলকের মধ্যে চতুস্তলক হলো সরলতম এবং এটিই একমাত্র বহুতলক যার পাঁচের থেকে কম সংখ্যক পৃষ্ঠতল রয়েছে। যে চতুস্তলকের সবগুলো তল সমান আকারের সমবাহু ত্রিভুজ তাকে বলা হয় সুষম চতুস্তলক। সুষম চতুস্তলক একটি প্লেটোনীয় ঘনবস্তু।  ইউক্লিডীয় সিমপ্লেক্সের অতি সাধারণ যে ধারণার সাথে আমরা পরিচিত চতুস্তলক হলো সেই ধারণারই একটি ত্রিমাত্রিক ক্ষেত্র। এই কারণে চতুস্তলককে 3-সিমপ্লেক্স নামেও অভিহিত করা হয়।  যে বহুতলকের ভূমি একটি সমতলীয় বহুভুজ এবং অন্য তলগুলো ত্রিভুজাকার এবং ত্রিভুজাকার এই তলগুলো একটি সাধারণ শীর্ষবিন্দুতে মিলিত হয় তাকে পিরামিড বলা হয়। চতুস্তলক হলো এমন এক ধরনের পিরামিড যার ভূমিটি পর্যন্ত ত্রিভুজাকৃতির। অর্থাৎ চতুস্তলকের চারটি তলই ত্রিভুজাকার। এই কারণে চতুস্তলককে "ত্রিভুজাকার পিরামিড"ও বলা হয়ে থাকে।  যে কোন উত্তল বহুতলক তথা ঘনবস্তুর মতই এক পাতা কাগজকে ভাঁজ করে চতুস্তলকের আকৃতি দেয়া সম্ভব। চতুস্তলকের ক্ষেত্রে এরূপ দুটি নেটের অস্তিত্ব পাওয়া যায়।  যেকোন চতুস্তলকের ক্ষেত্রে একটি পরিলিখিত গোলক (Circumscribed sphere) পাওয়া যাবে অর্থাৎ এমন একটি গোলকের অস্তিত্ব রয়েছে যার পৃষ্ঠে চতুস্তলকের চারটি শীর্ষবিন্দুর প্রত্যেকটিই অবস্থান করবে। একইভাবে আরেকটি গোলকের অস্তিত্ব রয়েছে যা চতুস্তলকটির প্রতিটি তলের স্পর্শক। এই গোলককে বলা হয় অন্তর্লিখিত গোলক।  সুষম চতুস্তলকের সমগ্রতলের ক্ষেত্রফল = ভূমির ক্ষেত্রফল + (ভূমির পরিধি * হেলানো উচ্চতা) / ২  সুষম চতুস্তলকের আয়তন = ভূমির ক্ষেত্রফল * উচ্চতা / ৩  তথ্যসূত্র  বহিঃসংযোগ     Free paper models of a tetrahedron and many other polyhedra   An Amazing, Space Filling, Non-regular Tetrahedron that also includes a description of a "rotating ring of tetrahedra", also known as a kaleidocycle  বিষয়শ্রেণী:বহুতলক বিষয়শ্রেণী:প্লেটোনিক ঘনবস্তু বিষয়শ্রেণী:পিরামিড এবং বাইপিরামিড
মধ্য ভারতের ছত্তিশগড় রাজ্যের ২৮টি প্রশাসনিক জেলাগুলির মধ্যে একটি হ'ল কাবীরধাম জেলা । জেলাটি আগে কাওর্ধা জেলা হিসাবে পরিচিত ছিল। জেলাটি ২১.৩২' থেকে ২২.২৮' উত্তর অক্ষাংশ এবং ৮০.৪৮' থেকে ৮১.৪৮'পূর্ব দ্রাঘিমার মধ্যে অবস্থিত। জেলার আয়তন  । কাওয়ার্ধা শহরটি জেলার প্রশাসনিক সদর দফতর। এই জেলাটি ভোরামদেও মন্দিরের জন্য পরিচিত (মন্দিরটিকে "ছত্তিসগড়ের খাজুরাহো" বলা হয়ে থাকে); মন্দিরটি জেলা সদর, কাওর্ধা থেকে ১৮ কিমি দূরে অবস্থিত।  জেলার উত্তরে রয়েছে মধ্য প্রদেশ রাজ্যের ডিন্ডোরি জেলা ,পূর্বদিকে মুঙ্গেলি এবং বেমেতারা জেলা, দক্ষিণে রাজনন্দগাঁও জেলা, এবং পশ্চিমে মধ্য প্রদেশের বালাঘাট এবং মান্দালা জেলা। উত্তর ও পশ্চিম অংশগুলি সাতপুরার মৈকাল পর্বতমালা দ্বারা বেষ্টিত।  বর্তমান জেলা শাসক হলেন শ্রী অবনীশ সারণ। http://surguja.gov.in   ইতিহাস  ১৯৯৮ সালের ২রা জুলাই, মধ্যপ্রদেশ রাজ্য সরকার রাজনন্দগাঁও জেলার কাওর্ধার পূর্ববর্তী তহসিল এবং বিলাসপুর জেলার পান্ডারিয়ার পূর্ববর্তী তহসিলকে সমন্বিত করে একটি নতুন জেলা কাওর্ধা গঠন করার সিদ্ধান্ত নেন। History of Kabirdham district  from official website, accessed 06-Sep-2008 কাওয়ার্ধা শহরটি এই নতুন জেলার সদর দফতর হিসাবে সিদ্ধান্ত নেওয়া হয়েছিল। নতুন জেলাটি ১৯৯৮ সালের ৬ই জুলাই অস্তিত্ব লাভ করে। পরে জেলাটি ছত্তিশগড় রাজ্যের অন্তর্ভুক্ত হয়ে এবং জেলাটি এখন কবীরধাম জেলা হিসাবে পরিচিত।   জনসংখ্যার উপাত্ত  ২০১১ সালের জনগণনা অনুসারে কবীরধাম জেলার জনসংখ্যা ৮২২,৫২৬ জন  যা কমোরোস রাষ্ট্রের জনসংখ্যার সমান  বা মার্কিন যুক্তরাষ্ট্রের দক্ষিণ ডাকোটা রাজ্যের জনসংখ্যার সমান।  জনসংখ্যার বিচারে জেলাটি ভারতের জেলাগুলির মধ্যে ৪৭৯তম স্থান অধিকার করে। জেলাটির বর্গকিলোমিটারে জনসংখ্যার ঘনত্ব  । ২০০১ থেকে ২০১১ এর দশকে এর জনসংখ্যার বৃদ্ধির হার ছিল ৪০.৬৬%। কবীরধামের প্রতি ১০০০ পুরুষের জন্য ৯৯৭ জন মহিলা,, যা জাতীয় অনুপাতের তুলনায় উন্নত এবং সাক্ষরতার হার ৬১.৯৯%। জনসংখ্যার যথাক্রমে ১৪.৫6% তফসিলি জাতি এবং ২০.৩১% তফসিলি উপজাতি মানুষ ।   ভাষা   ভারতের ২০১১ সালের জনগণনার সময়ে, জেলার জনসংখ্যার ৯৬.১৩% ছত্তিশগড়ি এবং ২.৩২% হিন্দি তাদের প্রথম ভাষা হিসাবে নিবন্ধন করেছিলেন। 2011 Census of India, Population By Mother Tongue  ক্থ্য ভাষার অন্তর্ভুক্ত রয়েছে আগারিয়া ভাষা, যা একটি এস্ট্রো-এশিয়াটিক ভাষা (এই ভাষায় মাত্র ৭২,০০০ জন কথা বলেন); এটি মূলত মৈকাল পর্বত সংলগ্ন অঞ্চলে ব্যবহৃত হয়।    বিভাগ  জেলাটি চারটি তহসিল- কবীরধাম, বোদলা, সাহসপুর লোহারা এবং পান্ডারিয়াতে বিভক্ত। প্রতিটি তহসিল একই নামের একটি একক ব্লক। Divisions of Kabirdham district  lohara from official website, accessed 06-Sep-2008 এই জেলার দুটি বিধানসভা কেন্দ্র হলেন কাওয়ার্ধা ও পান্ডারিয়া।   তথ্যসূত্র     বিষয়শ্রেণী:ছত্তিশগড়ের জেলা বিষয়শ্রেণী:১৯৯৮-এ প্রতিষ্ঠিত রাষ্ট্র ও অঞ্চল
জয়সলমের (, ) হল ভারতের রাজস্থান রাজ্যের জয়সলমের জেলার সদর শহর এবং থর মরুভূমি অঞ্চলের গুরুত্বপূর্ণ পর্যটন কেন্দ্র।  ভূগোল ও জলবায়ু শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৯ মিটার (৭৫১ ফুট)।  সর্বাধিক গ্রীষ্ম তাপমাত্রা প্রায় 41.6 ° সে (106.9 ° ফারেনহাইট) যখন ন্যূনতম 25 ° সে (77 ° ফারেনহাইট) হয়।  সর্বাধিক শীতকালে তাপমাত্রা প্রায় 23.6 ° সে (74.5 ° ফা) সাধারণত হয় এবং সর্বনিম্ন 7.9 ° সে (46,2 ° ফারেনহাইট) হয়।  গড় বৃষ্টিপাত 209,5 মিলিমিটার (8.25)।  সর্বোচ্চ রেকর্ড তাপমাত্রা 48,0 ° সেলসিয়াস (118.4 ° ফারেনহাইট) ছিল ; সর্বনিম্ন তাপমাত্রা -5,9 ° সেলসিয়াস (21.4 ডিগ্রী ফারেনহাইট)।   জনসংখ্যার উপাত্ত  ভারতের ২০০১ সালের আদমশুমারি অনুসারে জয়সালমের শহরের জনসংখ্যা হল ৫৮,২৮৬ জন। এর মধ্যে পুরুষ ৫৭% এবং নারী ৪৩%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে জয়সালমের এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।  গ্যালারি    তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের প্রাক্তন রাজধানী শহর